Diari Oficial de la Generalitat Valenciana


Sumari del DOGV 3397, del 21-12-1998 (1998/10712)

RESOLUCIÓ de 9 de novembre de 1998, del secretari general de la Conselleria de Presidència, per la qual acorda inscriure en el Registre de Fundacions de la Comunitat Valenciana, l'anomenada Fundació Hostelería de Valencia.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3397

Data del DOGV
:   21-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10904


Data del document
:   09-11-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 9 de novembre de 1998, del secretari general de la Conselleria de Presidència, per la qual acorda inscriure en el Registre de Fundacions de la Comunitat Valenciana, l'anomenada Fundació Hostelería de Valencia. [1998/M10429]
  
Vista la sol·licitud del dia 7 de gener de 1998, registre d'entrada del mateix dia, efectuada pel senyor Martín Quirós Morato, en representació de la Fundació Hostelería de Valencia, en la qual se sol·licitava la inscripció de dita entitat en el Registre de Fundacions de la Comunitat Valenciana, d'acord amb els següents
  
Antecedents de fet
  
Primer
  
Que segons l'escriptura del 9 de desembre de 1997, número de protocol 5.727, autoritzada pel notari del Col·legi de València, senyor Rafael Gómez-Ferrer Sapiña, en aqueixa data va comparéixer el senyor Martín Quirós Morato, com a secretari de la Federació Empresarial d'Hostaleria de València i la seua Província, amb la voluntat d'atorgar l'escriptura de constitució de l'entitat denominada Fundació Hostelería de Valencia.
  
Igualment, van comparéixer en aquest acte els senyors Vicente Montes Santo Tomás, Vicente Luis Rocabert Beut, Rafael Viñals Ferrandis i Enrique Albeda Salom, a l'efecte d'acceptar el càrrec de patrons de la Fundació.
  
El Protectorat de Fundacions de la Comunitat Valenciana va observar algunes deficiències en l'articulat estatutari i en la dotació fundacional, les quals s'han esmenat mitjançant una escriptura d'esmena atorgada pel senyor Martín Quirós Morato, com a secretari de la Federació Empresarial d'Hostaleria de València i la seua Província, i els senyors Vicente Montes Santo Tomás, Vicente Luis Rocabert Beut, Rafael Viñals Ferrandis, Enrique Albeda Salom, Francisco Isidro Sanmiguel Ibáñez i Vicente Pastor Sendra, davant de l'esmentat notari, el dia 20 d'octubre de 1998, amb el número de protocol 4634.
  
A més a més d'aquesta esmena, els senyors Vicente Luis Rocabert Beut i Martín Quirós Morato, van renunciar al seu càrrec de patrons, nomenant en substitució seua els senyors Francisco Isidro Sanmiguel Ibáñez i Vicente Pastor Sendra, els quals, presents en l'acte, acceptaren la seua designació com a patrons de la Fundació.
  
Segon
  
Segons l'article 6 dels Estatuts, la Fundació té per objecte l'ajuda, l'assessorament i la formació, incidint especialment en tot allò relacionat amb la Llei de Prevenció de Riscos Laborals i el seu Reglament, i també les altres accions formatives que milloren la qualificació professional de qualsevol de les parts.
  
De conformitat amb l'article 7 estatutari, seran potencials beneficiaris de la Fundació la totalitat d'empresaris i treballadors dels sectors afectats per aquesta, Hostaleria i Joc del Bingo.
  
Tercer
  
La dotació de la Fundació, segons consta l'escriptura d'esmena de l'escriptura fundacional, de data 20 d'octubre de 1998, és de quatre milions cinc-centes seixanta una mil quatre-centes pessetes (4.561.400 PTA), aportada íntegrament per la Federació Empresarial d'Hostaleria de València i la seua Província.
  
La realitat d'aquestes aportacions de diners s'acredita mitjançant dos certificats de l'entitat Banco de Valencia, SA, incorporats en les escriptures de constitució i d'augment de la dotació.
  
Quart
  
D'acord amb allò que estableix la disposició quarta de la Carta Fundacional, la disposició tercera de l'escriptura d'esmena, i el títol tercer dels estatuts fundacionals, el Patronat és l'òrgan de govern, administració i representació de la Fundació, compost per cinc patrons, designats per la Federació d'Empresaris d'Hostaleria de València i la seua Província, els quals han de ser a més a més assessors de la citada Federació, i cessaran en el càrrec de patrons, quan perden els requisits que determinen la seua designació. Exerciran el seu càrrec un mínim de dos anys, i produïda una vacant, el Patronat designarà d'acord amb els estatuts i la legislació vigent, la persona per a ocupar-la.
  
El Patronat inicial queda compost per les persones següents:
  
1. Enrique Albeda Salom.
  
2. Vicente Pastor Sendra.
  
3. Francisco Isidro Sanmiguel Ibáñez.
  
4. Vicente Montes Santo Tomás.
  
5. Rafael Viñals Ferrandis.
  
La resta de l'articulat estatutari regula totes les qüestions previstes legalmente en matèria de fundacions.
  
Fonaments jurídics
  
Primer
  
La Constitució recull en el títol I, capítol II, secció II, article 34, el dret de fundació per a finalitats d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense finalitats lucratives que, per voluntat dels seus creadors, tenen afectat de manera duradora el seu patrimoni a la realització de finalitats d'interés general, circumstàncies que concorren en aquest cas.
  
Tercer
  
Examinades les finalitats de la Fundació, la dotació i l'aportació efectivament realitzada, es consideren d'interés general, i inicialment suficient per a la inscripció, de conformitat amb el que estableix l'article 11.b) del Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
La carta fundacional i els estatuts, continguts en l'escriptura pública de 9 de desembre de 1997, esmenats per l'escriptura de 20 d'octubre de 1998, compleixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda com a tal, tenint en compte la finalitat perseguida segons l'article 6 dels seus Estatuts.
  
Cinqué
  
L'expedient ha sigut tramitat per la Secretaria General de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 4/1997, de 26 de febrer, del president de la Generalitat Valenciana, pel qual són assignades les competències a la Presidència i a les conselleries, i per l'article 15, lletra o) del Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència, en la redacció donada per l'article únic del Decret 106/1998, de 21 de juliol, tot això, en relació amb el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada per l'Ordre de 25 de novembre de 1996, en allò referit a l'estructura administrativa a nivell de servei.
  
Vists, la Constitució, la Llei 30/1994, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del registre i protectorat únics de la Comunitat Valenciana, i les altres normativa d'aplicació, resolc:
  
Primer
  
Inscriure com a fundació l'anomenada Fundació Hostelería de Valencia, en el Registre de Fundacions de la Comunitat Valenciana amb el número 306 (V) i classificar-la de caràcter cultural i de previsió social. El seu domicili radicarà a València, avinguda del Baró de Càrcer, número 48, 4rt-I.
  
Segon
  
Inscriure en el Registre de Fundacions de la Comunitat Valenciana, els estatuts pels quals s'ha de regir la Fundació, elevats a escriptura pública el 9 de desembre de 1997, amb el número de protocol 5727, esmenats per una altra escriptura de 20 d'octubre de 1998, amb número de protocol 4634, autoritzades ambdues pel notari del Col·legi de València, senyor Rafael Gómez-Ferrer Sapiña.
  
Tercer
  
Inscriure en l'esmentat registre el nomenament del primer patronat segons figura en l'antecedent de fet quart de la present resolució.
  
Notifiqueu l'actual resolució, tot advertint que contra aquesta, que no esgota la via administrativa, podrà presentar-se recurs ordinari davant d'aquest mateix òrgan o davant el conseller de Presidència en el termini d'un mes, a comptar des de la data de la notificació, de conformitat amb allò que disposa el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.